कॉल्स
क्या विमान में कोई वैज्ञानिक है?
नवंबर 9 रिबनवुड / सैन डिएगो
दिसंबर 30 यूएस हवाई क्षेत्र
काया
आह, जब समय मिले मेरे लिए कॉफ़ी ले आना।
हैलो, जान। मुझे माफ़ करना।
हमें देर हो जाएगी। हमें जेएफ़के पर देर हो गई।
डैडी?
ओह... हैलो, बच्चे।
मुझे कुकी का डिब्बा मिल गया।
ओह, मिल गया?
और तुमने खा लीं?
-कितनी? -सारी!
हाँ। अरे, गज़ब। ख़ैर, तुम्हारी माँ को ग़ुस्सा आया होगा।
उन्होंने गंदा शब्द बोला।
ठीक है, तो एक काम करते हैं:
अगर तुम अपना पूरा खाना ख़त्म लो,
तो मैं तुम्हारे लिए चॉकलेट चिप कुकीज़ का एक नया डिब्बा ले आऊँगा।
-बड़ी वाली? -बड़ी वाली।
डैडी, क्या आप आज रात मेरे साथ गाएँगे?
कप्तान पेरी, फ़्लाइट कर्मीदल टेकऑफ़ की तैयारी कर रहा है।
ठीक है। शुक्रिया, डेनीस।
अरे, मुझे माफ़ करना, बच्चे।
यहाँ पूरे विमान के लोग उन्हें घर पहुँचाने के लिए मेरा इंतज़ार कर रहे हैं,
लेकिन मैं तुम्हें सोने के समय फ़ोन करूँगा, और हम अपना गाना गाएँगे, ठीक है?
वादा?
वादा रहा। मम्मी से "हैलो" कहना, ठीक है?
-अलविदा। तुमसे प्यार है। -प्यार है।
-हैलो। -हैलो, जान।
-विमान अब भी उड़ रहा है? -हाँ।
-क्या तुमने मेरी बहन से बात की? -हाँ। सब ठीक है।
मेरी शिफ्ट ख़त्म होने तक कमिला रॉबी का ख़्याल रख रही है।
बढ़िया। मैं करीब दस बजे एलएएक्स में उतरूँगी, तो बारह बजे तक घर पहुँच जाऊँगी।
मैं उसे टेक्स्ट करके बता दूँगी।
ठीक है। तुम्हारी याद आती है।
-मैंने फर्स्ट-क्लास टिकट ख़रीदा है। -अरे, नहीं।
-तुम ठीक हो? -भाड़ में जाए सब।
-मुझे पता नहीं। -क्या मतलब है तुम्हें पता नहीं?
कृपया मुझे डराओ मत।
-उसने मेरी लाश देखी! -एक सेकंड रुको।
सर, कृपया बैठ जाइए।
ठीक है, कोई पागल यहाँ तमाशा कर रहा है।
अरे, नहीं, अभी इसकी बिल्कुल ज़रूरत नहीं है।
ओह, मुझे यक़ीन है कोई बड़ी बात नहीं होगी।
...ज़मीन पर पड़ी लाश।
सर, कृपया।
...बकवास...
माफ़ करना, बाद में फ़ोन करती हूँ।
कप्तान पेरी?
क्या बात है, डेनीस?
यहाँ एक समस्या हो गई है, कप्तान।
क्या, फिर से माँस ख़त्म हो गया है?
नहीं... एक यात्री को ज़बरदस्त घबराहट हो रही है,
और वह सबको डरा रहा है।
क्या? क्यों? वह क्या कर रहा है?
वह सबसे कह रहा है... कि विमान दुर्घटनाग्रस्त होने वाला है।
ओह, गज़ब। हाँ, यह आगे वाले तूफ़ान की वजह से होगा।
यह शायद समाचारों में सब जगह दिख रहा होगा।
हाँ, उसने समाचार के बारे में कुछ कहा था।
अरे, रिच, क्या तुम वहाँ जाकर मदद कर सकते हो?
सुनो, फ़ीनिक्स के ऊपर थोड़ा तूफ़ान है,
हम उसके बीच से गुज़रने वाले हैं। थोड़ा कंपन होगा, लेकिन बस उतना ही।
ठीक है। क्या आप यात्रियों से बात करेंगे? मेरे ख़्याल से उससे मदद मिलेगी।
हाँ, करता हूँ। और रिच वहाँ मदद करने के लिए आ रहा है।
ठीक है, बढ़िया। शुक्रिया।
कप्तान पेरी
हैलो?
-बच्चे। -डैडी!
-मेरी बच्ची कैसी है? -ठीक हूँ, लेकिन मम्मी कमरे में रो रही हैं।
ओह, वह... वह किसी चीज़ के लिए चिंतित होंगी। कोई बात नहीं है।
उन्होंने कहा आप बहुत दूर किसी सफ़र पर गए हैं,
और हम शायद आपसे लंबे समय तक नहीं मिल पाएँगे।
ऐसा क्या?
मुझे लगा उनका मतलब था कि आप मर गए।
क्या?
क्योंकि लिली के माता-पिता ने उससे यही कहा था जब उसका कुत्ता मरा था।
-नहीं। -लेकिन मैं बेवक़ूफ़ नहीं बनी।
कप्तान, क्या आप कृपया इंटरकॉम उठा सकते हैं?
कप्तान।
ठीक है। सुनो, बच्चे। यक़ीन करो, डैडी मरे नहीं हैं।
मम्मी से कहना मुझे फ़ोन करे, ठीक है?
-ठीक है, अलविदा। -अलविदा।
मैडम, अपनी सीट पर बैठी रहिए।
-मुझसे बात करो, डेनीस। -बस एक सेकंड।
कप्तान, कुछ यात्रियों की रिच से बहस होने लगी,
और उनकी लड़ाई हो गई।
रुको, क्या? लड़ाई? क्या मतलब है तुम्हारा?
कई यात्री दावा कर रहे हैं कि हम दुर्घटनाग्रस्त हो जाएँगे,
और उन्होंने रिच का विरोध किया।
रिच कैसा है?
उसके सिर पर चोट लगी, और वह फ़र्श पर बेहोश पड़ा है।
एक यात्री है, वह डॉक्टर है, वह उसका ख़्याल रख रही है।
मैं एटीसी से संपर्क करके हमें सबसे करीबी हवाईअड्डे पर उतारता हूँ।
मेरे ख़्याल से यह अच्छा विचार है।
शांत रहना, डेनीस। सब ठीक हो जाएगा।
कप्तान। हमारी फ़्लाइट, यह फ़्लाइट, यह सब जगह समाचार में है।
क्यों?
कहा जा रहा है कि फ़ीनिक्स के ऊपर कहीं हम ध्वस्त हो गए।
कि विमान पर बिजली गिरी, और हम रेगिस्तान में कहीं दुर्घटनाग्रस्त हो गए।
तुम्हें लगता है वह फ़्लाइट 503 थी? हमसे आगे वाली?
ख़ैर, समाचार में कह रहे हैं वह 908 है, हमारा... हमारा विमान।
यात्री बेहद घबरा रहे हैं।
मैं भी।
ठीक है। मैं एटीसी को फ़ोन कर रहा हूँ।
कप्तान पेरी
एटीसी सैंटा फे, मैं डेल्टा टैंगो, 908 से कप्तान पेरी बोल रहा हूँ। आप सुन रहे हैं?
हाँ, कप्तान। क्या आप अपना फ़्लाइट नंबर दोहरा सकते हैं?
डेल्टा टैंगो, 908।
मैं... मुझे माफ़ कीजिए। आपको कोई ग़लतफ़हमी हुई है।
नहीं, यह मेरा टेल नंबर है।
मुझे पता नहीं क्या...
क्या आप अपने पायलट लाइसेंस का प्रमाण दे सकते हैं?
ठीक है, वहाँ क्या हो रहा है?
मेरा कर्मीदल बता रहा है कि हमारे दुर्घटनाग्रस्त होने की ग़लत ख़बर आ रही है।
मैं चाहता हूँ एफ़एए तुरंत इस ख़बर को ठीक करने का बयान दे।
सैंटा फे एटीसी, सुन रहे हो?
आपकी घड़ी में क्या समय हुआ है, कप्तान पेरी?
सवा नौ।
हाँ।
ठीक है। अभी, हमें तुरंत नोरैड को फ़ोन करना होगा।
नोरैड? नहीं, तुम्हें समाचार एजेंसी को फ़ोन करना होगा।
ठीक है। लाइन पर रहिए, कप्तान पेरी।
क्या बकवास है?
जनरल विल्सन
कप्तान पेरी,
मैं यूनाइटेड स्टेट्स वायु सेना से जनरल विल्सन बोल रहा हूँ।
हैलो, सर।
लगता है यहाँ कोई ग़लतफ़हमी हुई है।
नहीं, कप्तान। कोई ग़लतफ़हमी नहीं हुई है।
-सर? -कप्तान,
मैं जो बताने जा रहा हूँ उसे बहुत ध्यान से सुनो।
साढ़े नौ बजे, तुम्हारा विमान एक तूफ़ान से गुज़रा और उस पर बिजली गिर गई।
जिसके बाद वह फ़ीनिक्स से पाँच मील दूर ध्वस्त हो गया।
विमान में कोई जीवित नहीं बचा।
कप्तान, हमने कुछ मिनटों पहले तुम्हारी लाश बरामद की है।
जनरल,
बुरा ना मानें, लेकिन आप बकवास कर रहे हैं।
दुर्घटना पाँच घंटे पहले हुई थी, बेटा। हमारे लिए।
तुम्हारे, तुम्हारे कर्मीदल और यात्रियों के लिए,
अगले दस मिनटों में विमान दुर्घटनाग्रस्त हो जाएगा।
यह... यह एक मज़ाक है, है ना?
और बहुत बेहूदा मज़ाक है।
उसे यक़ीन नहीं हो रहा है। मुझे वह रिकॉर्डिंग चाहिए।
कप्तान, माफ़ करना, लेकिन तुम्हें इससे सुनने की ज़रूरत है।
मेडे। मेडे। मैं कप्तान पेरी हूँ,
फ़्लाइट डेल्टा टैंगो... डेल्टा टैंगो 908।
इंजन बुरी तरह क्षतिग्रस्त हो गया है।
583 अपनी जगह में है। एक, दो, ठीक है। कृपया दोहराएँ।
-हम दुर्घस्तनग्रस्त हो जाएँगे, जिम। -जानता हूँ।
हे भगवान। काया, तुमसे प्यार है, बच्चे।
काया!
कप्तान। माफ़ करना तुम्हें यह सुनना पड़ा।
वह मैं और मेरा सहपायलट था।
हाँ। यह हमें मलबे से निकले ब्लैक बॉक्स से मिला।
नहीं, नहीं, यह... यह नहीं...
इस बहस का कोई फायदा नहीं है कि अगर यह हो रहा है या कैसे हो रहा है।
यह एक तथ्य है, और तुम हमसे अतीत से बात कर रहे हो।
यह एक... मुझे माफ़ कीजिए,
लेकिन मुझे आपकी बात समझने में बहुत मुश्किल हो रही है।
हाँ। हाँ, समझ गया।
यह हम सबके लिए नया है।
ठीक है, जनरल। चेतावनी के लिए शुक्रिया।
तूफ़ान अब भी हमसे कुछ मील आगे है,
उससे बचने के लिए मैं अभी विमान को नीचे ले जाना शुरू करता हूँ।
मुझे वाक़ई इस विमान को उतारने की ज़रूरत है।
तुम ऐसा नहीं कर सकते हो, कप्तान।
माफ़ कीजिए, जनरल, आप दोहरा सकते हैं?
तुम उस विमान को उतार नहीं सकते हो।
क्यों नहीं?
कप्तान, मैं उसका जवाब देने के क़ाबिल नहीं हूँ।
मैं तुम्हारी बात उससे करवाता हूँ जो इसके क़ाबिल है।
क्या?
-कप्तान पेरी? -हाँ, मैं कप्तान पेरी हूँ।
मेरा नाम डॉ. रेचल व्हीटिंग है।
मैं कॉर्नेल यूनिवर्सिटी में फिज़िक्स की प्रोफ़ेसर हूँ।
ठीक है।
मैं क्वांटम असंगतियों का अध्ययन और जाँच करती हूँ।
मेरे पास वाक़ई इसके लिए समय नहीं है।
बस एक... एक सेकंड।
देखिए, हम हमेशा सोचते थे कि मल्टीवर्स एक वैज्ञानिक धारणा की बजाय
एक दार्शनिक धारणा थी, लेकिन आज सब कुछ बदल गया।
यह वार्तालाप जो अभी हम एक-दूसरे से कर रहे हैं, कप्तान,
साबित... वाक़ई साबित करता है कि मल्टीवर्स का अस्तित्व है।
हाँ, मुझे यक़ीन है यह आपके लिए बहुत रोमांचक ख़बर है।
मैं आपसे एक दूसरे आयाम से बात कर रही हूँ, कप्तान।
जो हूबहू आपके आयाम के जैसा है,
बस एक विशिष्ट फ़र्क है: समय।
हाँ, ठीक है। आप भविष्य में हैं, मैं अतीत में हूँ। ठीक है, समझ गया।
लेकिन आप जल्द ही मुद्दे पर आ जाइए,
क्योंकि मुझे इस विमान को उतारना है इससे पहले कि यात्री कॉकपिट का दरवाज़ा तोड़ दें।
आपको उतारना नहीं है। दरअसल, यही मुद्दा है।
जो भी हमारे आयाम में होता है वह आपके आयाम में भी होना चाहिए
ताकि ब्रह्माण्ड की अखंडता बनी रहे। इसमें कोई रियायत नहीं है।
आपके विमान को दुर्घटतनाग्रस्त होना ही होगा, कप्तान पेरी।
ठीक है। पता है, बहुत हो गया।
क्या आप फ़ोन वापस जनरल को दे सकती हैं? मुझे एक खाली रनवे की ज़रूरत है।
माफ़ कीजिए। जनरल आपकी मदद नहीं कर सकते हैं।
आपको क्या फ़र्क पड़ता है अगर मैं 350 लोगों की जान बचा लेता हूँ?
मतलब, आपके मुताबिक, हम एक ही आयाम में भी नहीं हैं।
देखिए, मैंने पिछले कुछ महीनों में ऐसी तमाम अलग-अलग
घटनाओं का अध्ययन किया है,
और मैं बता रही हूँ कि हर बार जब कोई व्यक्ति अपना रवैया बदल देता है,
ऐसे ही फ़ोन कॉल्स की बदौलत,
वे हमारे ब्रह्माण्ड की बनावट में एक ख़ास विचलन पैदा करते हैं,
और उन सब लोगों ने इस विचलन की क़ीमत अपनी जान देकर चुकाई है।
अब, अगर वे 350 लोग ज़िंदा रहे जबकि उन्हें नहीं रहना चाहिए था,
मैं आपको यक़ीन दिलाती हूँ, कप्तान,
कि ब्रह्माण्ड का संतुलन हमेशा के लिए बिगड़ जाएगा।
उसका क्या मतलब है?
हमारा मानना है कि ब्रह्माण्ड अपने आप में धँस जाएगा,
और हर पुरुष, नारी और बच्चे का भविष्य,
जिसमें आपका परिवार शामिल है, हमेशा के लिए ख़त्म हो जाएगा।
आप समझ रहे हैं मैं क्या कह रही हूँ?
यह आपका सिद्धांत है?
आप चाहती हैं मैं एक सिद्धांत के चलते इस विमान को दुर्घटनाग्रस्त कर दूँ?
देखिए, गुरुत्वाकर्षण एक सिद्धांत है। लेकिन फिर भी वह सच है।
ठीक है, क्या आप यह साबित कर सकती हैं?
कि अगर मैंने इस विमान को उतार दिया, मैं दुनिया को नष्ट कर दूँगा?
मुझे नहीं लगता मैं ऐसा कर सकती हूँ।
माफ़ कीजिए। अंत में, आपको विश्वास रखना होगा।
हाँ। किस पर विश्वास? आप पर?
विज्ञान पर।
ठीक है। कृपया जनरल विल्सन को फ़ोन दे दीजिए। अभी।
मैं यहीं हूँ, कप्तान।
ठीक है। ख़ुद को मेरी जगह रखिए। आप विमान को दुर्घटनाग्रस्त कर देते?
आपको बस अपने रास्ते पर बने रहना है।
बाकी काम क़िस्मत कर देगी।
आपका मतलब पाँच मिनट में मुझ पर बिजली गिर जाएगी?
सिद्धांत के हिसाब से।
चाहे रनवे हो या ना हो, मैं इस विमान को उतार रहा हूँ।
जैसा कि मैंने कहा, कप्तान, मैं तुम्हें ऐसा नहीं करने दे सकता।
एक मिनट रुको।
यह क्या है? जनरल?
कप्तान?
कप्तान? क्या हो रहा है?
हमारे बगल में लड़ाकू विमान क्यों उड़ रहे हैं? कप्तान?
हाँ, मैं अभी बात नहीं कर सकता, डेनीस।
जिम। कृपया। कृपया वादा करो मैं दोबारा अपने बेटे को देख सकूँगी।
हे भगवान।
जिम, तुम इस विमान को उतार क्यों नहीं रहे हो?
सब ठीक हो जाएगा, डेनीस। मैं वादा करता हूँ, ठीक है?
यात्रियों से कहो अपनी जगह पर बैठ जाएँ।
ठीक है। ठीक है, कहती हूँ।
कप्तान, अगर आपने रास्ता बदला तो उन पायलटों को
आपको मार गिराने का आदेश है।
मुझे लगा आप मुझसे भविष्य से बात कर रहे हैं।
आपने विमान कैसे रवाना कर दिए?
वही ग्लिच जो मुझे अभी तुमसे बात करने दे रही है
वह एटीसी को तुम्हारे वायुक्षेत्र में मौजूद एफ़-16 विमानों से बात करने दे रही है,
और उन्हें बहुत स्पष्ट आदेश दिए गए हैं।
हे भगवान।
-डॉ. व्हीटिंग, क्या आप वहाँ हैं? -मैं यहाँ हूँ।
ठीक है, चलो विज्ञान की बात करते हैं। मेरे लिए क्या संभावना है?
क्या मतलब है? संभावना?
आपको कितना यक़ीन है कि आपका सिद्धांत सही है?
कि अगर मैंने विमान उतारा, तो दुनिया तबाह हो जाएगी।
मुझे 90 प्रतिशत यक़ीन है। मैं पक्का नहीं कह सकती।
ठीक है, इसका मतलब है कि पूरी दस प्रतिशत गुंजाइश है
कि मैं दुनिया के भाग्य को
मुसीबत में डाले बिना अपनी बेटी को दोबारा देख पाऊँगा।
और अगर आप मेरी बेटी को जानती, आपको पता होता कि मुझे यह ख़तरा उठाना होगा।
संभावना आपके पक्ष में नहीं है। या किसी के भी।
मैं इस विमान को उतार रहा हूँ।
अगर तुमने कोशिश की तो एफ़-16 तुम्हें मार गिराएँगे।
उम्मीद है मैंने साफ़ समझा दिया है।
नहीं। इतना यक़ीन मत कीजिए, जनरल।
क्योंकि इस समय, इस विमान में बैठा हर बच्चा
शायद मुस्कुराते हुए उन पायलटों की तरफ़ हाथ हिला रहा होगा।
मुझे नहीं लगता आपके पायलट उन आदेशों का पालन करने लायक कठोर होंगे।
वे कठोर काम करने के लिए प्रशिक्षित हैं, कप्तान, बिना सवाल किए,
चाहे वे उसके बारे में कैसा भी महसूस करते हों।
मेरी सलाह है तुम भी ऐसा ही करो।
यह विमान उतरेगा।
ऐसा क्या?
मुझे अपने कर्मीदल और यात्रियों का भला सोचना है। यह मेरा काम है।
समझ गया। तुम अपना काम करो, मैं अपना करता हूँ।
ठीक है। अलविदा, जनरल।
मैं आपकी बायीं तरफ़ उड़ रहा कप्तान पेरी बोल रहा हूँ। कृपया जवाब दीजिए।
ठीक है।
मैं जानता हूँ आप यह सुन सकते हैं।
मैं बस यह बताना चाहता हूँ कि मेरे विमान में सब कुछ ठीक है।
हमें मार गिराने की कोई वजह नहीं है,
चाहे आपका कमांडर आपसे जो भी कह रहा हो।
एक पायलट से दूसरे पायलट की तरफ़, मैं वादा करता हूँ सब ठीक है।
मैं विमान उतारना शुरू करूँगा, ठीक है?
कृपया हमें ना मार गिराएँ।
मेरी एक बेटी है। उसका नाम काया है।
और मैंने उससे वादा किया था मैं आज रात उसके लिए कुकीज़ लाऊँगा।
और मैं वह वादा तोड़ना नहीं चाहता हूँ।
ठीक है। ओवर एंड आउट।
हैलो?
बच्चे।
डैडी?
मेरी बच्ची कैसी है?
मैं बिस्तर में हूँ, लेकिन सो नहीं पा रही।
क्या आप अब भी विमान में हैं?
मैं हूँ।
लेकिन अभी मैं उतरना शुरू करने वाला हूँ, और इसलिए तुम्हें फ़ोन कर रहा हूँ।
-मैंने तुमसे गाने का वादा किया था ना? -हाँ।
ठीक है। तुम तैयार हो?
रुकिए।
ठीक है। तैयार हूँ।
कैंडी हार्ट, डैडी।
सही कहा।
मुझे आपसे प्यार है, डैडी।
उप-शीर्षक अनुवादक: मीनू